Free Software Foundation - Wikipedia

# Free Software Foundation

### Na Galipedia, a wikipedia en galego.

A Free Software Foundation (FSF) -Fundación polo Software Libre- é unha organización sen ánimo de lucro fundada por Richard Stallman para apoiar o movimento polo software libre (free significa neste caso libre e non necesariamente gratis, a outra acepción que a palabra ten en inglés) e, en particular o proxecto GNU.

Desde a súa fundación até mediados da década de 1990, os fondos da FSF destináronse principalmente a pagar a programadores para que escrebesen software libre. A partir de mediados ou finais da década de 1990 existen xa moitas compañías e autores individuais que escreben software libre, de xeito que os empregados e voluntarios da FSF traballan fundamentalmente en asuntos legais e estruturais en beneficio da comunidade do software libre.

## [editar] Actividade actual da FSF

Facer cumprir a GPL
  A FSF dispón dos recursos e a vontade para facer cumprir a GPL e outras licenzas GNU, se ben só para o software do cal posúe os direitos; o software publicado segundo a GPL pero propiedade doutros debe ser defendido polos seus propietarios dado que a FSF non conta con sanción oficial para facer cumprir a GPL por eles. A FSF trata unhas 50 violacións da GPL cada ano e tenta que a outra parte se aveña a cumprir sen necesidade de recorrer aos xulgados. Até xaneiro de 2004 ninguén ten levado a FSF a xuízo sobre unha disputa por copyright.

Licenzas GNU
  A licenza GNU GPL é a máis usada nos proxectos de Software Libre. A versión actual (versión 2) foi emitida en 1991, mais a FSF está a traballar na versión 3. A FSF ten publicadas tamén a Licenza Pública Xeral Menor de GNU (LGPL) e a Licenza de Documentación Libre GNU (GFDL).

Guardiá de copyrights
  A FSF detenta os direitos de todo o software de GNU e de algún software libre non GNU. Require que toda persoa que contribúa para os pacotes de GNU ceda os seus direitos de maneira que o software poida ser defendido diante dun tribunal se se produce unha disputa e para que, de ser preciso modificar a licenza dunha obra, se poida facer sen ter que contactar con todas as persoas que nalgunha ocasión contribuíron co seu traballo para ese software.

O Directorio do Software Libre
  É unha listaxe de pacotes de software que se ten comprobado que son software libre. A entrada de cada pacote contén 47 informacións tais como a páxina web do proxecto, programadores, linguaxe de programación, etc. Os obxectivos son fornecer un motor de procura para o software libre e unha referencia para que os usuarios poidan comprobar se un pacote foi identificado como software libre. A FSF ten recebido unha pequena cantidade de fondos da UNESCO para este proxecto. Espérase que o directorio poida ser traducido a moitos idiomas no futuro.

Maintenimento da Definición de Software Libre
  A FSF mantén moitos dos documentos que definen o movimento polo Software Libre.

Formación Legal
  A FSF organiza seminarios relacionados con aspeitos legais da utilizacion da GPL e ofrece un servizo de consultoría para avogados.

Aloxamento de Proxectos
  A FSF fornece aloxamento para proxectos através do seu sitio web (Savannah).

Premio á Promoción do Software Libre
  Un premio anual.

## [editar] Estrutura

### [editar] Membros

O 25 de novembro de 2002 a FSF ofreceu o programa de Membros Asociados para individuos. En abril de 2004 tiña máis de 2044 membros asociados. O 5 de marzo de 2003 lanzou un programa de Padroado Empresarial para organizacións comerciais. En abril de 2004 contaba con 45 padroeiros empresariais.

### [editar] Organización

#### [editar] Xunta Directiva

- Geoffery Knauth, Enxeñeiro de Software en SFA, Inc.
- Lawrence Lessig, Profesor de Direito na Universidade de Stanford
- Eben Moglen, Profesor of Direito e Historia Legal na Universidade de Columbia e coautor da GNU GPL, Versións 1 e 2
- Henri Poole, Fundador de CivicActions, unha empresa de consulting tecnolóxico de campañas de base
- Richard Stallman, Fundador da FSF e do Proxecto GNU, xestor anterior de varios proxectos de software GNU e coautor da GNU GPL, Versións 1 e 2
- Gerald Sussman, Profesor de Informática no Instituto de Tecnoloxía de Massachusetts

#### [editar] Outros cargos

- Richard Stallman: Presidente
- Peter T. Brown: Director Xeral (foi Director de Convalidacións e Control até febreiro de 2005)
- Eben Moglen: Conselleiro Xeral
- Dan Ravicher: Conselleiro
- David "Novalis" Turner: Enxeñeiro de Convalidacións da GPL
- Janet Casey, Director do Directorio de Software Libre
- John Sullivan, Administrador de Progrmas
- Ted Teah, Administrador de Tarefas
- Jim Blair, Administrador de Sistemas
- Justin Baugh, Administrador de Sistemas

#### [editar] Empregados anteriores

- Bradley Kuhn: Director xeral até febreiro de 2005
- Leslie Proctor Relacións Públicas
- Robert J. Chassell: Director Fundador e Tesoureiro
- Tim Ney Director Xeral 1998-2001
- Thomas Bushnell hacker para GNU, GNU Hurd
- Roland McGrath hacker para GNU, GNU Libc, Make, GNU Hurd
- Leonard Tower hacker para GNU
- Mike Haertel hacker para GNU, diff, grep
- Pete TerMaat hacker para GNU, GDB
- Phil Nelson hacker para GNU
- Jay Fenlason hacker para GNU, sed
- Brian Fox hacker para GNU, Bash
- Noboyuki Hikichi hacker para GNU
- Paul Rubin hacker para GNU, cpp
- Ariel Rios hacker para GNU, Guile
- Randy Smith hacker para GNU, GDB
- houbo un tal "Steve"
- Jonathan Watterson (organizou o proxecto digital-speech)
- Lisa "Opus" Goldstein: Directora de Prensa de GNU
- Paul Fisher, Administrador de Sistemas

Habitualmente traballan dez persoas na sede central de Boston, Massachusetts. A oficina está coordenada por Bradley Kuhn.

### [editar] Organizacións irmás

En 2001 fundouse en Alemaña a Free Software Foundation Europe (Fundación para o Software Libre - Europa) coa finalidade de actuar como "concentrador" das organizacións polo Software Libre da Europa. En 2003 fundouse en Kerala a Free Software Foundation India (Fundación para o Software Libre - India). O 19 de abril de 2001 fundouse na Francia a Free Software Foundation France (Fundación para o Software Libre - Francia). No vixésimo aniversario do Proxecto GNU (5 de xaneiro de 2004), fundouse a Irish Free Software Organisation (Organización polo Software Libre - Irlanda) para promocionar o software libre en Irlanda.

## [editar] Ligazóns externas

- Sitio web da Fundación polo Software Libre
- Sobre a FSF
- A Definición de Software Libre
- Documentos sobre a filosofía do Software Libre
- Programa de Membros Asociados da FSF
- Programa de Padroado Empresarial da FSF
- Sitio web da Free Software Foundation Europe
- Sitio web da Free Software Foundation India
- FSF India (Sitio WWW oficial)
- A Irish Free Software Organisation

Traído desde "http://gl.wikipedia.org../../../f/r/e/Free_Software_Foundation_6e41.html"

Categoría: Software libre

##### Views

- Artigo
- Discusión
- Revisión actual

##### Procura

##### Outras linguas

- العربية
- Asturianu
- Català
- Česky
- Dansk
- Deutsch
- Ελληνικά
- English
- Esperanto
- Español
- Euskara
- فارسی
- Suomi
- Français
- עברית
- Magyar
- Bahasa Indonesia
- Íslenska
- Italiano
- 日本語
- 한국어
- Lëtzebuergesch
- Lietuvių
- Nederlands
- Norsk (nynorsk)
- Norsk (bokmål)
- Polski
- Português
- Русский
- Slovenčina
- Српски / Srpski
- Svenska
- Tagalog
- Türkçe
- Українська
- 中文